Document ID: 31989R0807

NEUVOSTON ASETUS (ETY) N:o 807/89,
annettu 20 päivänä maaliskuuta 1989,
asetuksen (ETY) N:o 571/88 liitteen I muuttamisesta maan viljelykäytöstä poistamisen osalta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 artiklan,
ottaa huomioon komission ehdotuksen(1),
ottaa huomioon Euroopan parlamentin lausunnon(2),
sekä katsoo, että
maatalouden rakenteiden tehokkuuden parantamisesta 12 päivänä maaliskuuta 1985 annetussa neuvoston asetuksessa (ETY) N:o 797/85(3), sellaisena kuin se on viimeksi asetuksella (ETY) N:o 1137/88(4) muutettuna, jonka täytäntöönpanosäännökset on annettu asetuksessa (ETY) N:o 1272/88(5), velvoitetaan jäsenvaltiot ottamaan käyttöön tuotannonohjausjärjestelmä, joka on tarkoitettu edistämään maan poistamista viljelykäytöstä; samaan aikaan kyseinen asetus luo uusia maan käyttämisen muotoja yhdistäen maatalouskäytön ja oikeudellisen aseman, riippuen siitä, täyttääkö maa edellytykset tällä asetuksella perustetun avustuksen saantiin,
maanviljelijöiden mahdolliset tulot määräytyvät olennaisesti maatilan rakenteen perusteella ja siksi on tarkkailtava uuden yhteisen maatalouspolitiikan toimenpiteiden vaikutuksia maan käyttämiseen, tuotantoon ja maatilojen taloudellisiin mahdollisuuksiin,
yhteisön tutkimukset maatilojen rakenteesta, jotka on tarkoitus toteuttaa vuosien 1988 ja 1997 välisenä aikana asetuksen (ETY) N:o 571/88(6) mukaisesti, ovat keskeisiä välineitä kehityksen tilastollisessa tarkkailussa ja erittelyssä liittäessään viljelysmaan poistamisen viljelykäytöstä muihin rakenteellisiin ominaisuuksiin, kuten tilanjohtajan ikään, maatilan tekniseen ja taloudelliseen tyyppiin ja tilojen kokoon, muuhun viljelyyn ja karjaan,
on tarpeen rekisteröidä maan poistaminen viljelykäytöstä sopivan luokituksen pohjalta, jonka tulisi olla yhdenmukainen ja velvoittava kaikissa jäsenvaltioissa, jotta saataisiin eri jäsenvaltioiden välillä ja eri ajankohtina vertailukelpoiset tilastotiedot; sen vuoksi on tarpeen lisätä asetuksen (ETY) N:o 571/88 liitteeseen I uusi ominaisuus maatalousalueista, joihin sovelletaan tuotannonohjausjärjestelmää maan poistamiseksi viljelykäytöstä,
ominaisuuksien luettelon yleistä rakennetta ei pitäisi muuttaa ja sen vuoksi maa, johon sovelletaan tuotannonohjausjärjestelmää maan poistamiseksi viljelykäytöstä, on luokiteltava sekä sen mahdollista maatalouskäyttöä vastaavaan luokkaan että erilliseen luokkaan, ja
tämän asetuksen täytäntöönpanon helpottamiseksi tulisi jatkaa tiivistä yhteistyötä jäsenvaltioiden ja yhteisön välillä, erityisesti päätöksellä 72/279/ETY(7) perustetussa pysyvässä maataloustilastokomiteassa,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 571/88 liite I tämän asetuksen liitteellä.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä maaliskuuta 1989.

Labels: 19
5
6